বচ্চন পরিবারের টাকার অভাবেই ভেঙেছিল অভিষেক-কারিশমার বিয়ে
২০১৯ ফেব্রুয়ারি ১২ ২৩:২৩:৩১
বলিউডে কোনো কিছুই নিশ্চিত নয়। অর্থবিত্ত, তারকাখ্যাতি, সৌভাগ্য, এমনকি সম্পর্ক—সব অনিশ্চিত। যদিও অনেক যুগল বেশ সুখেই দাম্পত্য জীবন কাটাচ্ছেন, বেশ কয়েক বন্ধন বেজোড় হওয়ায় ভালোবাসা ও বিয়ে সম্পর্কে বি-টাউন অনুরাগীদের হৃদয় ভেঙে গেছে! এঁদের অন্যতম অভিষেক বচ্চন ও কারিশমা কাপুর—যাঁদের প্রেম বাগদান পর্যন্ত গড়িয়েছিল, কিন্তু শেষ পর্যন্ত তা হয়নি। আর এই দুঃসহ স্মৃতি কখনোই মন থেকে মুছে ফেলতে পারবেন না বলিউড অনুরাগীরা।
যা হোক, হঠাৎই সংবাদমাধ্যমগুলোতে চোখ রেখে ভক্তদের চক্ষু ছানাবড়া—বাগদানের অনুষ্ঠান স্থগিত করা হয়েছে! কিন্তু হঠাৎ করেই কেন বিচ্ছেদ হলো অভিষেক-কারিশমার? পত্রপত্রিকায় নানা খবর, নানা তত্ত্ব হাজির হয়েছিল তখন। শোনা গিয়েছিল, এই বিচ্ছেদের পেছনে ছিলেন কারিশমা কাপুরের মা ববিতা, যিনি খুব কষ্ট করে তাঁর মেয়েদের বড় করেছেন। আর তিনিই নিয়েছিলেন এই হৃদয়ভাঙা সিদ্ধান্ত।
অভিষেক ও কারিশমা দুজনেই খুব আহত হয়েছিলেন। সেই ভঙ্গুর অবস্থা কাটিয়ে উঠতে দুজনেরই সময় লেগেছে। যা হোক, সেসব দিন আজ সুদূর অতীত। কয়েক দশকে সাগরে মিশেছে বহু নদীর জল। ফিকে হয়েছে রঙিন স্মৃতি। অভিষেক বচ্চন এখন সাবেক বিশ্বসুন্দরী ঐশ্বরিয়া রাইয়ের সঙ্গে সুখী দাম্পত্য জীবন কাটাচ্ছেন। তাঁদের ঘরে আরাধ্যা নামে ফুটফুটে কন্যাসন্তানও আছে।